b'\n_START_ARTICLE_\nBobby Hewitson\n_START_SECTION_\nKariera\n_START_PARAGRAPH_\nHewitson je obiskoval \xc5\xa1olo Jesseja Ketchuma v Torontu, ki je bila znana zaradi mnogih \xc5\xa1portnikov, ki jih je proizvedla. Igral je lacrosse in nogomet in leta 1913 osvojil prvenstvi v obeh \xc5\xa1portih. \xc4\x8cez nekaj let je igralsko kariero zanemaril za kariero sodnika v hokeju na ledu, lacrossu in nogometu. Podnevi je delal kot urednik za \xc4\x8dasnik Toronto Evening Telegram, pono\xc4\x8di pa je sodil na nogometnem igri\xc5\xa1\xc4\x8du ali na ledeni ploskvi. Z delom urednika je nadaljeval do leta 1957. _NEWLINE_Do 1920 je bil Hewitson najbolj spo\xc5\xa1tovan sodnik lige NHL. Poznan je bil tudi kot "The Little Guy" ("Mali mo\xc5\xbe") in "Pony Referee" ("Sodnik-poni"), kar je bilo pripisati njegovi telesni karakteristiki, saj je bil visok samo 1,63 m. 12. novembra 1931 je sodil na prvi tekmi v dvorani Maple Leaf Gardens. Leta 1934 je kon\xc4\x8dal svojo sodni\xc5\xa1ko kariero in za\xc4\x8del z delom na radiu, kjer je popestril odmore med tretjinami prenosov tekem mo\xc5\xa1tva Toronto Maple Leafs._NEWLINE_Leta 1922 je Hewitson postal predsednik Kanadske ragbi zveze. Na polo\xc5\xbeaju je ostal skoraj \xc4\x8detrt stoletja. Ko se je upokojil od vseh dol\xc5\xbenosti leta 1957, je postal skrbnik \xc5\xa0portnega hrama slavnih in kmalu zatem \xc5\xa1e Hokejskega hrama slavnih lige NHL. Sam je bil vanj sprejet leta 1963._NEWLINE_Umrl je leta 1969.'